PIMO พุ่งกระฉูด 8% แรงในรอบ 8 เดือน โบรกชี้ปีนี้กำไรยังไม่หรู-แนะขายราคาเกินเป้า
PIMO พุ่งกระฉูด 8% แรงในรอบ 8 เดือน โบรกชี้ปีนี้กำไรยังไม่หรู-แนะขายราคาเกินเป้า โดย ณ เวลา 15.38 น. อยู่ที่ระดับ 2.46 บาท บวก 0.18 บาท ด้วยมูลค่าซื้อขาย 22.53 ล้านบาท
9 มี.ค. 2561

ผู้สื่อข่าวรายงานว่า บริษัท ไพโอเนียร์ มอเตอร์ จำกัด (มหาชน) หรือ PIMO ณ เวลา 15.38 น. อยู่ที่ระดับ 2.46 บาท บวก 0.18 บาท ด้วยมูลค่าซื้อขาย 22.53 ล้านบาท ราคาหุ้นปรับตัวขึ้นแรงในรอบ 8 เดือน โดยนับตั้งแต่ราคาหุ้นขึ้นไปทดสอบที่ระดับ 2.46 บาท เมื่อวันที่ 22 มิ.ย.60

บล.เออีซี ระบุในบทวิเคราะห์ว่า PIMO (SELL:[email protected]): ช่วงไตรมาส 4/60 กำไรหดตัว 85.8% เทียบช่วงเดียวกันของปีก่อน ทำให้ปี 60 มีกำไร 23 ลบ. หดตัว 41.8% เทียบช่วงเดียวกันของปีก่อน
ส่วนปี 61 แม้คาดกำไรฟื้นตัว 56.8% เทียบช่วงเดียวกันของปีก่อน ตามกำลังซื้อในประเทศที่ดีขึ้นและค่าใช้จ่ายที่ปรึกษาลดลงแต่ด้วยความล่าช้าของโครงการ VSM และราคาวัตถุดิบที่สูงขึ้นกดดันศักยภาพทำกำไรให้ไม่สดใสเหมือนก่อนทำให้ช่วงสั้นยังไม่น่าสนใจลงทุน